बिस्वजित दैमारिआ केन्सार बेरामिनो अनसुंथाय रानदों लोगोसे सरकारि कलेज गायसन्नो जायगा नायदिंदों। आसाम बिधान सभानि बुंथिगिरि बिस्वजित दैमारिआ केनसार बेरामनि अनसुंथायनि सेक रानदों৷ भेरगावनि बड’लेणड आलासि जिरायसालि नयंआव दिनै गासै सा 37 केनसार बेरामिफोरनो साफायाव 20 रोजा राङै अनसुंथायनि सेक राननानै होयो। आसाम बिधान सभानि बुंथिगिरिआ गावनि बियाबनि सिङाव बे बायदि केनसार बेमारिफोरनि हेफाजाबनि थाखाय आरजलाइ मोननायाव मोजोमसे हेफाजाब होनो थाखाय बे हाबाफारिखौ लानाय जादों৷ एस डि एफ पुंजिनि औनसोलनि गोरिब-गुन्द्रा बेमारि राइजो राजाफोरनि थासारिखौ नुनानै बे हेफाजाबखौ होनाय जादों৷ खौरांगिरिफोरनि सोंथिनाय माखासे सोंलुनि फिन्नाय होनानै दैमारिआ भेरगावनि माखासे जौगायै थासारिखौ जौगा होनो राहा लादों आरो भेरगावआवनो सरकारनिफ्राय गायसन्नो गोनां जौमा कलेजनि थाखाय हा-हु जायगा नायदिंनाय जादों आरो बेजों लोगोसे ‘खेलो इन्दिया’ नि थाखाय गेलेग्रा फोथारबो नायदिंनाय जादों होन्ना बुंसारो৷